पहले दिन 9.25 करोड़ कमाए; कार्तिक की तीसरी हाइएस्ट ओपनिंग वाली फिल्म बनी
Kartik Aaryan Kiara Advani Starrer Movie Satyaprem Ki Katha Day 1 Box Office Collection. कार्तिक आर्यन और कियारा आडवाणी स्टारर फिल्म 'सत्यप्रेम की कथा' ने रिलीज के पहले दिन 9.25 करोड़ की शानदार कमाई की। ये कार्तिक आर्यन के करियर की तीसरी सबसे बड़ी ओपनिंग वाली फिल्म बन गई है
कार्तिक आर्यन और कियारा आडवाणी स्टारर फिल्म 'सत्यप्रेम की कथा' ने रिलीज के पहले दिन 9.25 करोड़ की शानदार कमाई की। ये कार्तिक आर्यन के करियर की तीसरी सबसे बड़ी ओपनिंग वाली फिल्म बन गई है। फिल्म को समीक्षकों ने अच्छी प्रतिक्रिया दी है। दर्शकों की तरफ से भी फिल्म को लेकर एक अच्छा रिस्पॉन्स है।
फिल्म को लेकर वर्ड ऑफ माउथ पॉजिटिव है, इस हिसाब से फिल्म अभी और अच्छा कलेक्शन कर सकती है। गुरुवार को बकरीद की छुट्टी की वजह से फिल्म ने अच्छी कमाई की है। शुक्रवार को वर्किंग डे होने की वजह से कमाई थोड़ी गिर सकती है, लेकिन शनिवार और रविवार को फिल्म के कलेक्शन में जबरदस्त उछाल देखने को मिल सकती है।
ट्रेड एनालिस्ट तरण आदर्श ने फिल्म का लेटेस्ट कलेक्शन शेयर किया है..
कार्तिक की तीसरी सबसे बड़ी ओपनिंग वाली फिल्म
सत्य प्रेम की कथा कार्तिक की तीसरी सबसे बड़ी ओपनिंग वाली फिल्म है। इससे पहले 2022 में आई फिल्म भूल भुलैया 2 ने पहले दिन 14.11 करोड़ रुपए का बॉक्स ऑफिस कलेक्शन किया था।
इसके अलावा 2020 में रिलीज हुई फिल्म लव आज कल ने भी 12.40 करोड़ के साथ शुरुआत किया था। अब सत्य प्रेम की कथा ने भी बॉक्स ऑफिस पर अच्छी शुरुआत कर ली है।
आदिपुरुष से नहीं हुआ फिल्म को नुकसान
सत्य प्रेम की कथा के साथ-साथ दो और फिल्में आदिपुरुष और जरा हटके जरा बचके भी थिएटर्स में रन कर रही है। हालांकि इससे सत्य प्रेम की कथा को कोई खासा नुकसान नहीं हुआ। आदिपुरुष जहां दो हफ्ते में पस्त हो गई है, वहीं जरा हटके जरा बचके भी अपना लास्ट रन एंजॉय कर रही है।
आदिपुरुष ने गुरुवार को 1.25 करोड़ रुपए का कलेक्शन किया है। इस तरह फिल्म का टोटल कलेक्शन 282.33 करोड़ रुपए हो गया है। इसमें हिंदी वर्जन से 145.24 करोड़ रुपए आए हैं।
फिल्म देखनी चाहिए या नहीं..क्या कहता है भास्कर?
फिल्म की पूरी स्टारकास्ट जबरदस्त है। कार्तिक आर्यन और राजपाल यादव की केमिस्ट्री आपको हंसने पर मजबूर कर देगी। वहां गजराज राव और कार्तिक आर्यन ने बाप-बेटे की केमिस्ट्री को बखूबी पर्दे पर उतारा है।
फिल्म का बैकग्राउंड म्यूजिक और गानों, दोनों ही बेहतरीन हैं। म्यूजिक ही फिल्म की जान है। कहीं कहीं इमोशन का फ्लिप आपको इरिटेट कर सकता है। हालांकि फिल्म की सिनेमैटोग्राफी जबरदस्त है।
डायरेक्शन और बेहतर हो सकता था। फिल्म पूरी तरह से एंटरटेनिंग और वन टाइम वॉच है। फिल्म में रोमांस, कॉमेडी, सस्पेंस हर चीज का तड़का है। भास्कर की तरफ से हम फिल्म सत्यप्रेम की कथा को देते हैं 5 में से 3 स्टार। पूरी खबर पढ़ने के लिए यहां क्लिक करें